**Հավելված**

**Թալին համայնքի ավագանու**

**2025թ-ի հունիսի 25-ի N 114-Ա որոշման**

**ԿԱՐԳ**

**ԹԱԼԻՆ ՀԱՄԱՅՆՔԻ ԱՎԱԳԱՆՈՒ ԱՆԴԱՄԻ ԻՐ ՊԱՐՏԱԿԱՆՈՒԹՅՈՒՆՆԵՐԻ ԿԱՏԱՐՄԱՆ ՀԵՏԵՎԱՆՔՈՎ ԱՌԱՋԱՑԱԾ ԾԱԽՍԵՐԻ ԴԻՄԱՑ ԱՄՍԱԿԱՆ ԴՐԱՄԱԿԱՆ ՓՈԽՀԱՏՈՒՑՈՒՄ ՍՏԱՆԱԼՈՒ**

1․Սույն Կարգով սահմանվում են Թալին համայնքի (այսուհետ՝ համայնքի) ավագանու անդամներին համայնքի բյուջեից տրվող ամսական դրամական փոխհատուցում ստանալու պայմանները։

2․Համայնքի ավագանու անդամը իր պարտականությունների կատարման հետևանքով առաջացած ծախսերի դիմաց ավագանու որոշմամբ կարող է ստանալ ամսական դրամական փոխհատուցում՝ Հայաստանի Հանրապետության Ազգային ժողովի պատգամավորի ամենամսյա պատգամավորական ծախսերի մինչև 30 տոկոսի չափով։

3․Համայնքի ավագանու անդամը ստանում է պարտականություների կատարման հետևանքով առաջացած ծախսերի դիմաց ամսական դրամական փոխհատուցում․ եթե՝

1) Մասնակցել է համայնքի ավագանու նիստերին և քվեարկություններին, մասնակցել է մշտական հանձնաժողովների նիստերին, ստորագրել է, իր կողմից կայացված որոշումները և նիստերի արձանագրությունները։

2) Հանդիպում է կազմակերպել համայնքի բնակչության հետ, տեղեկացրել համայնքի ավագանու աշխատանքների մասին։

3) Մասնակցել է ավագանու կողմից անցկացվող քաղաքացիների ընդունելություներին։

4․ Սույն կարգի 3-րդ կետի 1-3-րդ ենթակետերի պահանջերը կատարած ավագանու անդամը ստանում է ամսական դրամական փոխհատուցում 50․000 ( հիսուն հազար ) ՀՀ դրամի չափով։

5․ Համայնքի ավագանու անդամը իր պարտականություների կատարման հետևանքով առաջացած ծախսերի դիմաց սահմանված կարգի փոխհատուցման չափից հավելյալ փոխհատուցում ստանալու համար պարտավոր է ներկայացնել իր կատարած ծախսերը հիմնավորող փաստաթղթեր։

6․ Ավագանու անդամի՝ իր պարտականությունների կատարման հետևանքով առաջացած ծախսերի դիմաց ամսական դրամական փոխհատուցման տրամադրումը ապահովում է համայնքի աշխատակազմը։

**ԱՇԽԱՏԱԿԱԶՄԻ ՔԱՐՏՈՒՂԱՐ՝ ԱՎԵՏԻՔ ԱՎԵՏԻՍՅԱՆ**